Държавен вестник, бр. 92, 2014 г., стр. 76

СТР.  76	
Д Ъ Р Ж А В Е Н  В Е С Т Н И К 	
БРОЙ  92
§ 8. Приложение № 9 към чл. 17 се из-
меня така:
„Приложение № 9 
към чл. 17
Минимални интервали и съвместимости 
между биопродуктите
I. Интервали между приемите на една и съща 
ваксина:
1. За ваксините, при които основната имуни-
зация включва няколко последователни приема 
(ваксините срещу дифтерия, тетанус, коклюш, 
полиомиелит, хемофилус инфлуенце тип Б инфек-
ции и пневмококови инфекции), минималният 
интервал между отделните приеми е 30 дни, 
независимо от типа на комбинираните ваксини, 
които се прилагат.
2. При хепатит Б ваксината минималният 
интервал между първия и втория прием е 30 
дни. При прилагане на имунизационната схема 
0-1-6 минималният интервал между първия и 
третия прием е 6 месеца. При прилагане на 
имунизационната схема 0-2-3-4 минималните 
интервали между втория и третия прием и третия 
и четвъртия прием са 30 дни.
3. При първата реимунизация срещу дифтерия 
(дифтерийна компонента с нормално антигенно 
съдържание), тетанус, коклюш (ацелуларна кок-
люшна компонента), полиомиелит (инактивирана 
полиомиелитна ваксина), хемофилус инфлуенце 
тип Б инфекции (конюгирана ваксина срещу хемо-
филус инфлуенце тип Б) минималният интервал 
между третия прием от основната имунизация 
и първата реимунизация (четвъртия прием) е 
дванадесет месеца.
4. При пневмококовата конюгирана ваксина 
минималният интервал между третия и четвър-
тия прием е 6 месеца. При невъзможност пора-
ди наличие на медицински противопоказания 
първите три дози пневмококова конюгирана 
ваксина да се приложат съгласно Имунизацион-
ния календар на 2, 3 и 4 месеца след 6-месечна 
възраст броят на дозите ваксина и схемата за 
имунизация се определят в зависимост от въз-
растта на детето в съответствие с указанията 
на производителя.
5. При удължаване на посочените в т. 1, 2, 
3 и 4 минимални интервали следващите дози 
се прилагат при първа възможност, без да се 
започва имунизационната схема отново, т.е. 
без да се прилагат допълнителни дози ваксина. 
При липса на противопоказания имунизацията 
против дифтерия, тетанус и коклюш, полиоми-
елит, хемофилус инфлуенце тип Б инфекции, 
пневмококови инфекции и хепатит Б се завършва 
най-късно до 12-месечна възраст.
6. При необходимост от два последователни 
приема на триваксината морбили-паротит-
рубеола минималният интервал между двата 
приема е 30 дни. При тази ваксина не се спазва 
горна възрастова граница за имунизация, съот-
ветно реимунизация. 
7. След навършване на двумесечна възраст 
противотуберкулозна ваксина (БЦЖ) се прилага 
след изследване на туберкулиновата чувстви-
телност с проба на Манту (чрез вътрекожно 
инжектиране на 0,1 мл туберкулин, съдържащ 
5МЕ ППД, в областта на воларната повърхност 
на горната трета на предмишницата). При от-
рицателна реакция (диаметър на уплътнението, 
равен или по-малък от 5 мм) се прилага ваксина, 
но не по-късно от 15-ия ден след извършване 
на пробата.
II. Съвместимост и минимални интервали 
между приемите на различни ваксини 
1. Ваксините срещу хепатит тип Б, поли-
омиелит, дифтерия-тетанус-коклюш, хемофилус 
инфлуенце тип Б инфекции (ХИБ конюгирана 
ваксина), пневмококови инфекции (пневмоко-
кова конюгирана ваксина), триваксината срещу 
морбили, паротит и рубеола, са съвместими. 
Независимо от типа на ваксините (различни 
комбинации на антигени) се допуска прила-
гането им в различно време, без да се спазва 
определен интервал между приемите. Допуска 
се едновременното им прилагане (на различни 
инжекционни места) при деца, които подлежат 
на имунизация и реимунизация с тези ваксини, 
но не са получили приемите по реда, посочен в 
Имунизационния календар.
2. БЦЖ ваксината е съвместима с ваксини-
те, включени в имунизационния календар, в 
съответствие с който се прилага едновременно 
с хепатит Б ваксината. Когато БЦЖ ваксината 
се прилага самостоятелно, трябва да се спазва 
интервал от 30 дни спрямо приемите на други 
живи ваксини. 
3. При необходимост от изследване на тубер-
кулиновата чувствителност с проба на Манту в 
период след прилагане на жива вирусна ваксина 
се спазва минимален интервал от 6 седмици след 
приема на ваксината.
4. Не се спазват интервали и медицински 
противопоказания при прилагане на тетаничен 
токсоид за профилактика на тетанус при наранени 
лица и на противобясна ваксина за постекспо-
зиционна профилактика на застрашени от бяс.“
Заключителна разпоредба
§ 9. Наредбата влиза в сила в деня на 
обнародването є в „Държавен вестник“ с 
изключение на § 6, който влиза в сила от 
1 януари 2015 г.
Министър:  
Мирослав Ненков
7479